Redd Pepper

Redd Pepper (oik. Richardson Green, s. 1961 Barbados) on barbados-brittiläinen ääninäyttelijä, jota pidetään ”Britannian Don LaFontainena”.

Ura
Pepper syntyi Barbadosissa ja vietti lapsuutensa New Yorkissa, mutta 15-vuotiaana hän muutti Britanniaan. Pepper työskenteli aluksi muun muassa McDonald’silla, palomiehenä ja metron kuljettajana. Ääninäyttelijäksi hän päätyi ollessaan junan kuljettajana. Yksi matkustajista sattui olemaan televisiosarjojen vastaava tuottaja, joka kuuli Pepperin kuulutuksen ja tarjosi hänelle töitä muutamiin pieniin projekteihin 1990-luvun lopulla. Sittemmin Pepperistä on tullut yksi Britannian käytetyimmistä mainosäänistä. Hänen ääntään on kuultu muun muassa Britannian Big Brotherissa, jossa Pepper myös vieraili vuonna 2007. Lisäksi hän on vieraillut Viitosvaihteessa.

Lähteet

Yhdysvaltalaiset ääninäyttelijät
Videopelien ääninäyttelijät
Vuonna 1961 syntyneet
Elävät henkilöt